open-index/open-wikipedia-markdown huggingface dataset:
Diaphorina citri

**Diaphorina citri** on mahlaa imevä hyönteinen.

Diaphorina citri on itsessään merkittävä sitrusviljelmien tuholainen, mutta erityisesti sen levittämien bakteerien aiheuttama sitrusten vihertymistauti huanglongbing on pahimpia sitrustauteja. Taudin aiheuttaa Liberibacter asiaticus bakteeri. Eteläisestä Aasiasta peräisin oleva laji on levinnyt myös muihin sitrusten kasvatusalueille.

## Lähteet

## Aiheesta muualla
*Centre for Agriculture and Biosciences International (CABI), Invasive Species Compendium: Diaphorina citri (Asian citrus psyllid) 
*Plantwise: Asian citrus psyllid (Diaphorina citri) 
*ITIS: Diaphorina citri 
*Pherobase: Semiochemicals of Diaphorina citri, the Asian citrus psyllid
Naisten Superpesiksen kausi 2010

**Naisten Superpesis-kausi 2010** oli Superpesiksen 21. kausi. Kausi alkoi 11. toukokuuta, ja runkosarjan viimeinen kierros pelattiin 8. elokuuta. 

SM-kultaa voitti kuudennen kerran peräkkäin Jyväskylän Kirittäret. Runkosarjan ylivoimaisesti voittanut Porin Pesäkarhut hävisi sille suoraan kolmessa finaaliottelussa. Pronssia voitti Lapuan Virkiä. Ykköspesikseen putosi Jyväskylän Valo.

Sarjaan osallistui 12 joukkuetta. Hallitsevana mestarina kauteen lähti Jyväskylän Kirittäret. Sarjasta edelliskauden päätteeksi pudonneen Tyrnävän Tempauksen paikan kaudella 2010 otti Jyväskylän Valo.

## Sarjajärjestelmä
Runkosarja pelattiin kaksinkertaisena, minkä lisäksi pelattiin yksinkertaisena paikallislohkot: Jyväskylän Kirittäret–Jyväskylän Valo–Oulu, Lappeenranta–Siilinjärvi–Viinijärvi, Lapua–Seinäjoki–Ylihärmä ja Pori–Rauma–Turku.

Runkosarjan jälkeen naisten sarjassa pelataan samalla tavalla kuin miehissäkin. Kahdeksan parasta pääsevät pudotuspeleihin. Puolivälierät, välierät ja loppuottelut pelataan paras viidestä -järjestelmällä. Pronssimitalit ratkeavat paras kolmesta -järjestelmällä. Runkosarjassa sijoille 9–12 sijoittuneet joutuvat puolestaan alempiin pudotuspeleihin, joiden häviäjä putoaa Ykköspesikseen kaudelle 2010. Ykköspesiksen voittanut joukkue nousee suoraan Superpesikseen.

## Sarjataulukko

## Tilastot
### Runkosarjan lyöjätilasto

### Runkosarjan etenijätilasto

### Runkosarjan kärkilyöntitilasto

## Naisten pudotuspelit

### Puolivälierät (paras viidestä)

### Välierät (paras viidestä)

### Pronssiottelu (paras kolmesta)

### Loppuottelu (paras viidestä)

## Alemmat pudotuspelit
### 1. kierros (paras viidestä)

### Putoamiskarsinta (paras viidestä)

## Lähteet
Suomusjärvi (täsmennyssivu)

**Suomusjärvi** voi tarkoittaa:

*Suomusjärvi, Suomen entinen kunta
*Suomusjärvi, järvi Salossa
*Suomusjärvi, kirkonkylä Salossa
* Suomusjärvi, järvi Lieksan kunnassa, myös nimellä Suomunjärvi
Kilifin piirikunta

**Kilifin piirikunta** on yksi Kenian aluehallinnon 47 piirikunnasta. Se sijaitsee maan kaakkoisosassa Intian valtameren rannalla, heti Mombasan piirikunnan pohjoispuolella.

Kilifin piirikunnan pinta-ala on 12&nbsp;553 neliökilometriä ja väkiluku  (2019; 1&nbsp;109&nbsp;735 vuonna 2009). Piirikunnan keskus on Kilifin kaupunki ( as. VL2019; 44&nbsp;257 as. vuonna 2009). Se sijaitsee linnuntietä noin 440 kilometriä Nairobista kaakkoon.

Piirikunta jakautuu paikallishallinnossa seitsemään alipiirikuntaan (sub-county) ja poliittisesti seitsemään samannimiseen vaalipiiriin (constituences: Ganze, Kaloleni, Kilifi Northy, Kilifi South, Magarini, Malindi ja Rabai). Nämä voidaan jakaa edelleen 35 hallinnolliseksi tai äänestysalueiksi (administrative wards/electoral ward); paikallistason 2035 kylää löytyvät näistä alueista. Asumistiheys on suurin piirikunnan eteläosissa lähellä Mombasaa.

Keskeisistä kaupunkialueista on muodostettu kaupunkikuntia (municipality): Kilifi, Malindi, Mariakani, Mtwapa ja Watamu.


WaterLovers Beach Resort.jpg|Kilifiä ja sen useita kaupunkeja markkinoidaan Intian valtameren rantalomakohteena.


## Lähteet

## Aiheesta muualla

*Kilifi County. County well know for Rich in History.   (kenyacounty.co.ke)
Bungoman piirikunta

**Bungoman piirikunta** on yksi Kenian aluehallinnon 47 piirikunnasta. Se sijaitsee Kenian Ugandan vastaisella länsirajalla. Piirikunnan pohjoisosassa, valtakunnanrajalla kohoaa sammunut kilpitulivuori Mount Elgon (4&nbsp;321 m), jonka rinteillä sijaitsee kahden maan yhteinen Mount Elgonin kansallispuisto. Muu piirikunta on 1&nbsp;200–1&nbsp;800 metriä merenpinnan yläpuolella.  

Piirikunnan pinta-ala on 3&nbsp;032,2 neliökilometriä ja väkiluku 1&nbsp;630&nbsp;934 (1&nbsp;375&nbsp;063 vuonna 2009). Piirikunnan keskus on Bungoman kaupunki (55&nbsp;867 as. vuonna 2009). Laajemman kaupunkialueen asukasluku on yli 120&nbsp;000. Se sijaitsee linnuntietä noin 325 kilometriä Nairobista luoteeseen ja maanteitse noin 35 kilometriä Ugandan rajalta itään.

Piirikunta jakautuu paikallishallinnossa yhdeksään vaalipiiriin (constituences: Bumula, Kanduyi, Kimilili, Sirisia, Kabuchai, Webuye East, Webuye West, Tongaren, ja Mt. Elgon),  jotka voidaan jakaa edelleen 46 äänestysalueeseen (electoral ward).

Maaperä on viljavaa. Seudulla viljellään esimerkiksi maissia ja sokeriruokoa. Vuoden alin lämpötila on tyypillisesti 15–20 °C ja ylin 22–30 °C. Sadekausia on kaksi (huhti–toukokuu ja heinä–elokuu), jotka tuovat keskimäärin 1&nbsp;200–1&nbsp;800 millimetrin vuosisademäärän. Viileintä on heinä–syyskuussa. Ylempänä vuoristossa sääolot poikkeavat muusta piirikunnasta.

Tiedosto:Bungoma, Kenya.jpg|Näkymä Bungoman kaupungista.


## Lähteet

## Aiheesta muualla

*Bungoma County. County well know for sugarcane and maize farming   (kenyacounty.co.ke)
Jennifer Wakefield

**Jennifer "Jenn" Wakefield** (s. 15. kesäkuuta 1989 Scarborough, Ontario) on kanadalainen jääkiekon olympiavoittaja, joka edustaa Ruotsissa Luleå HF:ää. Pelipaikaltaan 178 senttimetriä pitkä ja 77 kilogrammaa painava Wakefield on hyökkääjä.

Wakefield voitti Kanadan joukkueessa kultaa vuoden 2014 talviolympialaisissa Sotšissa ja saavutti olympiahopeaa vuonna 2018 Pyeongchangissa. MM-kilpailuista Wakefieldillä on kulta vuodelta 2012 sekä hopeaa vuosilta 2011, 2013, 2015, 2016 ja 2017.

Wakefield pelasi kaudella 2014-2015 sekä Ruotsin miesten Hockeyettanin IK Gutsissa että naisten liigan Linköpingissä. Elokuussa 2015 hän siirtyi miesten toiseksi korkeimman sarjatason HockeyAllsvenskanin Borås HC:hen. Kaudella 2016–2017 hän pelasi vielä yhden ottelun Nybro Flamesin joukkueessa. Naisten sarjoissa hän edusti Linköpingiä kolme kautta ja siirtyi kaudeksi 2017–2018 Luleå HF:ään. Hän voitti Ruotsin mestaruuden vuosina 2015 ja 2018.

## Lähteet
Land Rover Discovery

**Land Rover Discovery** on vuodesta 1989 valmistettu keskikokoinen maastoauto. Valmistaja on brittiläinen Land Rover.

## Ensimmäinen sukupolvi 1989-1998
Ensimmäisen sukupolven mallista käytetään myös nimitystä **Discovery Series I**. Ensimmäisen sukupolven moottorivaihtoehtoja olivat 2,0-, 3,5-, 3,9- ja 4,0-litraiset bensiinimoottorit. Dieselmoottoreita olivat 2,5 -litrainen 200Tdi (1989 &ndash; 1994, 83 kW) ja 300Tdi (1994 &ndash; 1999).

Sisätilat ovat melko tilavat viidelle. Discovery on varsin painava, 1980 kiloa. 

Maasto-ominaisuudet ovat hyvät. Neliveto on jatkuva. Vaihteisto ja kytkin ovat kuitenkin raskaskäyttöisiä. Lisäksi turbodieselin moottori on melko heikko, bensiinimalleissa tehoa ja vääntöä on enemmän. Kuulamutteriohjaus on epätarkka.

Lähivalot osoittautuivat TM-vertailun huonoimmiksi. Myös jarruissa oli toivomisen varaa, sillä kovassa jarrutuksessa Discoverylla oli taipumus kääntyä vasemmalle.

Tekniikan Maailman 12/1990 vertailussa Land Rover Discovery turbodiesel kiihtyi 0-80 km/t 13,7 sekunnissa ja 0-100 km/t 23,6 sekunnissa. Discovery jäi maasturivertailussa toiseksi huonoimmaksi kahdeksasta autosta, osaksi heikon moottorinsa vuoksi.

Land Rover Discovery turbodiesel maksoi Suomessa vuonna 1990 166&nbsp;000 markkaa.

## Discovery Series II (1998-2004)

## Discovery 3 / LR3 (2004-2009)

## Discovery 4 / LR4 (2009-)

## Lähteet
Kokoonpanot koripallon Euroopan-mestaruuskilpailuissa 2015

Tässä artikkelissa luetellaan kokoonpanot koripallon EM-kilpailuissa 2015. Jokainen joukkue koostuu 12 pelaajasta. Pelaajien edustamat seurat on ilmoitettu EM-turnauksen alkuhetken, 5. syyskuuta 2015, tilanteen mukaan.

## A-lohko
### 
Bosnia ja Hertsegovinan EM-ryhmä nimettiin 1. syyskuuta. Ryhmään tehtiin pelaajavaihdos 4. syyskuuta, kun Draško Albijanić nostettiin joukkueeseen loukkaantumisen vuoksi.

### 
Israelin EM-ryhmä nimettiin 2. syyskuuta.

### 
Puola nimesi EM-joukkueensa 19. elokuuta. Joukkueesta jätettiin 24. elokuuta pois yksi pelaaja, ja tilalle otettiin Robert Skibniewski.

### 
Ranska nimesi ensimmäisenä maana EM-joukkueensa 17. elokuuta. Kokoonpanoon tehtiin ensimmäinen pelaajavaihdos 28. elokuuta, kun Mouhammadou Jaiteh liittyi ryhmään. Toinen pelaajavaihdos tehtiin 3. syyskuuta, kun Thomas Heurtel nostettiin joukkueeseen loukkaantumisen vuoksi. Kuitenkin seuraavana päivänä Heurtelin tilalle nimettiin Léo Westermann.

### 
Suomi nimesi EM-joukkueensa 27. elokuuta.

### 
Venäjä nimesi EM-ryhmänsä 1. syyskuuta.

## B-lohko
### 
Espanjan EM-joukkue nimettiin 21. elokuuta.

### 
Islanti nimesi EM-joukkueensa 26. elokuuta.

### 
Italian EM-joukkue julkistettiin 2. syyskuuta.

### 
Saksa nimesi EM-kokoonpanonsa 31. elokuuta.

### 
Serbia nimesi EM-ryhmänsä 2. syyskuuta.

### 
Turkin joukkue EM-kilpailuihin nimettiin 4. syyskuuta. Bobby Dixonin saatua Turkin kansalaisuuden hän käyttää nimeä **Ali Muhammed**.

## C-lohko
### 
Alankomaat nimesi EM-joukkueensa 18. elokuuta.

### 
Georgia nimesi EM-ryhmänsä 1. syyskuuta.

### 
Kreikka nimesi EM-joukkueensa 24. elokuuta.

### 
Kroatian EM-joukkue julkistettiin 4. syyskuuta.

### 
Makedonian joukkue EM-kisoihin nimettiin 3. syyskuuta.

### 
Slovenian EM-kilpailujen joukkue nimettiin 3. syyskuuta.

## D-lohko
### 
Belgia nimesi EM-joukkueensa 18. elokuuta.

### 
Latvia nimesi EM-kilpailuryhmänsä 3. syyskuuta.

### 
Liettuan EM-kisajoukkue nimettiin 2. syyskuuta.

### 
Tšekin EM-kisaryhmä julkistettiin 3. syyskuuta.

### 
Ukrainan EM-joukkue nimettiin 27. elokuuta.

### 
Viron EM-joukkue julkistettiin 3. syyskuuta.

## Lähteet
Kituin piirikunta

**Kituin piirikunta** on yksi Kenian aluehallinnon 47 piirikunnasta. Laajan piirikunnan pinta-ala on 30&nbsp;520 neliökilometriä (toisen lähteen mukaan 30&nbsp;496) ja väkiluku 1&nbsp;012&nbsp;709 (vuonna 2009). Piirikunnan keskus on Kituin kaupunki (20&nbsp;419 as. vuonna 2009), joka sijaitsee maanteitse 160 kilometriä Nairobista itään. Toinen kaupunkikeskus on Mwingi (15&nbsp;970 as.).

Piirikunta jakautuu paikallishallinnossa kahdeksaan vaalipiiriin (constituences: Kitui Central, Kitui Rural, Kitui South, Kitui East, Kitui West, Mwingi Central, Mwingi North ja Mwingi West), jotka voidaan jakaa edelleen äänestysalueisiin (electoral ward).

Piirikunta sijaitsee 400–1&nbsp;800 metriä merenpinnan yläpuolella. Maatalous on pääelinkeino, mikä tarkoittaa esimerkiksi maissin, papujen, hirssin tai durran viljelyä. Myös karjanhoitoa, erityisesti vuohia ja nautoja. Ilmastolle tyypillistä on kaksi sadekautta, joista ensimmäinen ja epävarmempi ajoittuu maalis–toukokuulle. Loka–joulukuussa seuraa toinen sadekausi. Vuoden ylin vuorokauden keskilämpötila on 26–34&nbsp;°C ja alin 14–22&nbsp;°C. Lämpimintä on tyypillisesti heinäkuun puolivälistä syyskuulle ja tammi–helmikuussa.

Tsavon itäinen kansallispuisto ja Etelä-Kituin luonnonpuisto sijaitsevat pääosiltaan piirikunnassa.


Tiedosto:County Assembly Kitui.jpg|Piirikuntaedustajiston talo.
Tiedosto:Section of Kitui Town.jpg|Kituin kaupunkia.
Tiedosto:Yellow sunset at Tsavo East National Park.jpg|Auringonlasku Tsavon itäisessä kansallispuistossa.


## Lähteet

## Aiheesta muualla

*Kitui County. County well know Honey   (kenyacounty.co.ke)
Martin Scorsesen filmografia

Martin Scorsese (s. 1942) on yhdysvaltalainen elokuvaohjaaja.
## Filmografia

## Lähteet

## Aiheesta muualla
*
Manderan piirikunta

**Manderan piirikunta** on yksi Kenian aluehallinnon 47 piirikunnasta. Se sijaitsee maan koillisnurkassa, Etiopian ja Somalian rajalla.

Piirikunnan pinta-ala on 25&nbsp;991,5 neliökilometriä ja väkiluku 1&nbsp;025&nbsp;756 (2009). Piirikunnan keskus on Manderan kaupunki (57&nbsp;692 as. vuonna 2009). Se on rajakaupunki, pohjoispuolella sijaitsee Etiopia ja itäpuolella Somalia, ja kaupungista linnuntietä noin 800 kilometriä (maanteitse 1&nbsp;100 km) lounaaseen sijaitsee Nairobi.

Manderan piirikunta jakautuu paikallishallinnossa kuuteen vaalipiiriin (constituences: Banissa, Mandera West, Mandera East, Lafey, Mandera North, ja Mandera South), jotka voidaan jakaa edelleen 30 äänestysalueeseen (electoral ward).

## Lähteet

## Aiheesta muualla

*Mandera County. County well know for bordering Somalia and Ethiopia   (kenyacounty.co.ke)
DeSoto Adventurer

**DeSoto Adventurer** oli Chrysler Corporationin valmistama henkilöauto vuosina 1956–1960. Auto suunniteltiin aluksi DeSoto Fireflite-malliston alamalliksi, mutta lopulta Adventurer-nimi päätettiin erottaa omaksi mallisarjaksi. Se edusti Chryslerin nopeimpien autojen luokkaa, johon kuuluivat myös Chrysler 300 ja Plymouth Fury.

## Historia

Vuoden 1956 DeSoto Adventureria valmistettiin rajoitettu 996:n  kappaleen erä, ja autot myytiin muutaman viikon sisällä. Adventureria oli ensimmäisen mallivuoden aikana saatavana ainoastaan valkoisena hardtopina. Auton katto, pölykapselit ja sivujen nuolikuviot olivat kullanväriset. Adventurerit valmistettiin Indianapolis 500- kilpailun virallisena kisa-autona toimineen DeSoto Firefliten inspiroimana. Auto tunnettiin myös lempinimellä "Golden Adventurer"  (kultainen seikkailija).

Kaksi vuoden 1956 DeSoto Adventuresia otti osaa Pikes Peak International Hill Climbiin  ja Daytona Beachin autokilpailuun,  joista jälkimmäisessä Adventuresin huippunopeudeksi mitattiin 230 kilometriä/tunnissa.

Toisen mallivuoden aikana Adventureria valmistettiin 1&nbsp;950 kappaletta, ja autoa oli saatavana myös convertiblenä. Uusi kori oli aiempaa matalampi ja hieman pidempi ja auton massiivinen puskuri-jäähdytinsäleikkö-yhdistelmä edusti Chryslerin tulevaisuuteen tähtäävää "Look Forward"-politiikkaa. Myös auton moottori koki muutoksia, ja teholukemiksi saatiin 345 hevosvoimaa. Samalla Adventurerista tuli ensimmäinen amerikkalainen auto, jonka perusversiossa oli yksi hevosvoima yhtä moottorin kuutiotuumaa kohti (345 cubic inch).

Vuonna 1959 Adventurer koki vain pieniä ulkoisia uudistuksia, mutta sen vakiovarusteista löytyi muun muassa kääntyvät etupenkit.   Adventureria tehtiin vuoteen 1960, jolloin koko DeSoto-merkki päätettiin lopettaa vähentyneen myynnin seurauksena. 

## Lähteet
*
*
*
*

### Viitteet

## Aiheesta muualla
Heinolan rautatiesilta

**Heinolan rautatiesilta** (myös **Jyrängön rautatiesilta**) on vuonna 1932 osana Lahti–Heinola-rataa valmistunut teräsrakenteinen rautatiesilta. Sillan pituus on 337 metriä, ja se oli valmistuessaan Suomen pisin. Radan rakentaminen alkoi vuonna 1928, mutta työt Jyrängönvirran ylittävän sillan parissa käynnistyivät vasta kesällä 1930 sen paikasta ilmenneen erimielisyyden ja rakennusluvan viivästymisen takia. Sillan metalliosat valmisti Kone ja Silta Oy, ne koottiin Jyrängön päässä ja työnnettiin miesvoimin pilareilleen. Virran yli rakennettiin ensin väliaikainen puukehikko, jonka varaan raskaat metalliosat koottiin. Lopuksi silta sai vielä punaisen maalipinnan, minkä värinen se oli vuosikymmenten ajan. Heinolan ratasilta on valittu museosillaksi.

Sillan syksyllä 2013 tehdyssä tarkastuksessa suositeltiin sen korjaamista viiden vuoden kuluessa. Sillan niittaukset olivat liikenneviraston Jani Meriläisen mukaan vielä tarkastuksen aikaan kunnossa, mutta maalipinta oli huonossa kunnossa, metalliosissa korroosiovaurioita ja maatuet korjauksen tarpeessa. Hätäkorjauksiin ei nähty vuoden 2014 alulla tarvetta. Sillan puutteellinen puhdistus on aiheuttanut ruostumista sen rakenteissa. Rautatiesillan korjauttamisesta koituisi arviolta 0,5–1,0 miljoonaa euroa korjauskuluja, joista maalauksen osuus olisi pelkästään noin puoli miljoonaa euroa. Sillan kävelytason lankutus uusittiin vuonna 2017.

## Lähteet

## Aiheesta muualla

* Siltarakennus telineittä. Kymijoen rautatiesilta Heinolassa, Suomen Kuvalehti, 03.10.1931, nro 40, s. 25, Kansalliskirjaston digitaaliset aineistot
Mombasan piirikunta

**Mombasan piirikunta** on yksi Kenian aluehallinnon maaliskuussa 2013 perustetusta 47 piirikunnasta. Se sijaitsee Kenian kaakkoisosassa Intian valtameren rannalla.

Piirikunnan pinta-ala on 219 neliökilometriä ja väkiluku 939&nbsp;370 (2009), Piirikunnan keskus on Mombasan suurkaupunki, joka oli vuoden 2009 väestönlaskennassa Kenian toiseksi suurin kaupunki (915&nbsp;101 as. vuonna 2009). Se sijaitsee linnuntietä noin 440 kilometriä Nairobista kaakkoon.

Piirikunta jakautuu paikallishallinnossa kuuteen vaalipiiriin (constituences: Changamwe, Jomvu, Kisauni, Likoni, Mvita ja Nyali), jotka voidaan jakaa edelleen yhteensä 30 äänestysalueeseen (electoral ward).

Mombasa County.jpg|Mombasan piirikunnan kartta.


## Lähteet

## Aiheesta muualla

*Mombasa County. County well know for Port.   (kenyacounty.co.ke)
Olavi Ryyppö

**Olavi Ensio Ryyppö** (2. heinäkuuta 1917 Valkjärvi – 5. huhtikuuta 1988 Lahti) oli suomalainen taidegraafikko ja taidemaalari. Hän debytoi Lahdessa vuonna 1947. 

Ryypön teoksia oli Suomen Taiteilijain näyttelyissä, Suomen Taideakatemian, Taidemaalariliiton, Suomen Taidegraafikoiden ja Suomen Kuvataidejärjestöjen Liiton näyttelyihin. Hän osallistui myös ulkomaisiin taidenäyttelyihin.
Olavi Ryyppö toimi opettajana Lahden Taideyhdistyksen piirustuskoulussa ja Lahden taidekoulussa.

## Lähteet
* Olavi Ryyppö Kuvataiteilijamatrikkelissa
* 

## Aiheesta muualla

* Kirjav@ - Kansallisgallerian kirjaston kokoelmatietokanta, Olavi Ryyppö

* Suomen Taidegraafikot ry:n 50-vuotisjuhlanäyttely, Helsinki, 1981, 
* Taide 71 - mitä on olla taiteilijana Suomessa? Helsinki: Suomen Taiteilijaseura, 1971
* Suomen taide 1960, Suomen Taiteilijaseura, toim. Olli Valkonen, WSOY, 1960
* Suomen taide - vuosikirja 1957-1958, Suomen Taiteilijaseura, toim. Alf Krohn, WSOY, 1958

* Lahden taidegraafikot, Historiaa - toimintakertomus
Runtuviikko

**Runtuviikko** oli Suomessa vuosipalvelijoiden lomaviikko , joka sijoittui palvelusvuoden rajapäivän yhteyteen: alun perin Mikon päivään (29.9.), vuodesta 1816 lähtien 1. marraskuuta,   
Vaikka sitä kutsuttiin lomaviikoksi, sen tarkoitus ei ollut virkistäytyminen, vaan palvelussuhteen päättäminen ja seuraavan vuoden sopimusten valmistelu. .

### Historia ja merkitys
Runtuviikon vietto liittyi kiinteästi maanviljelyksen vuotuiskiertoon. Sadonkorjuu oli saatu päätökseen, karja tuotu talvisuojaan, ja talonväki sai hetken hengähdystauon ennen talven töitä. 
Runtuviikko oli samalla talon väelle sosiaalisesti tärkeä ajanjakso, jolloin palvelijat saattoivat hoitaa omia asioitaan, matkustaa lapsuudenkotiin tai vaihtaa palveluspaikkaa. 

Runtuviikosta käytettiin myös monia muita nimityksiä: **vapaaviikko**, **pyhäinpäiväviikko**, **kissaviikko**, **itseviikko**, **mikkoviikko**, **pyhämistöviikko**, **päänpitoviikko**, **savipäivät**, **vuoroviikko** ja **väliviikko**. 

### Perinteet ja juhlat
Runtuviikon aikana järjestettiin usein häitä, tansseja ja muita juhlia, koska syksyn sadonkorjuun jälkeen taloissa oli riittävästi ruokaa ja varastoja. Viikon vietto kuvastaa vanhan suomalaisen maalaisyhteisön vuodenkierron ja työn rytmin hallintaa, jossa arki ja juhla lomittuivat luonnon ja sadon mukaan. 

### Lähteet

## Lähteet
Machakosin piirikunta

**Machakosin piirikunta** on yksi Kenian aluehallinnon 47 piirikunnasta. Se sijaitsee Nairobin suurkaupunkialueen itälaidalla.

Piirikunnan pinta-ala on 6&nbsp;208 neliökilometriä ja väkiluku 1&nbsp;098&nbsp;584 (2009). Piirikunnan keskus on Machakosin kaupunki (41&nbsp;917 as. vuonna 2009). Se sijaitsee maanteitse runsas 60&nbsp;kilometriä Nairobista itäkaakkoon.

Piirikunnan alue on 1&nbsp;000–1&nbsp;600&nbsp;metriä merenpinnan yläpuolella. Ilmastollisesti alue on puolikuivaa. Alueella viljellään maissia ja kuivuutta kestäviä durraa ja hirssiä. Piirikunta on valittu uuden, Nairobin läheisyyteen rakennettavan Konzan teknologiakaupungin sijaintipaikaksi.

Piirikunta jakautuu paikallishallinnossa kahdeksaan vaalipiiriin (constituences: Kangundo, Kathiani, Machakos Town, Masinga, Matungulu, Mavoko, Mwala ja Yatta), jotka voidaan jakaa edelleen äänestysalueisiin (electoral ward).


Machakos1.jpg|Näkymä Machakosista
Kale plot in Kenya.jpg|Pienviljelys (jonkilaista lehtikaalia)
The terrain of Kilimambogo (5111609941).jpg|Maastoa Kilimanbogossa


## Lähteet

## Aiheesta muualla

*Machakos County. County well know for Konza city   (kenyacounty.co.ke)
Kolhon kirkko

**Kolhon kirkko** on vuonna 1955 valmistunut pienehkö kyläkirkko Mänttä-Vilppulan Kolhossa. Pihassa oleva kellotapuli valmistui 1962. Mikael Nordenswanin suunnitteleman kirkon rakennusmateriaali on tiili, ja sen ulkopinta on rapattu. Kirkossa on istumapaikkoja 250. Vuodelta 1957 olevat urut ovat 2-sormioiset ja 7-äänikertaiset. Ne on valmistanut Kangasalan Urkutehdas. 

Kirkon alttaritaulun, *Jeesus siunaa lapsia*, ovat maalanneet I ja S Launis.

## Lähteet

## Aiheesta muualla
*
Dave Palone

**David M. Palone** (s. 13. helmikuuta 1962 Waynesburg, Pennsylvania) on yhdysvaltalainen ravi- ja peitsariohjastaja. Hän on maailman kaikkien aikojen voitokkain raviohjastaja, joka vuonna 1982 alkaneella urallaan on saavuttanut yli 19 000 voittoa. Parhaana vuotenaan Palone on ajanut 885 ykkössijaa ja Pohjois-Amerikan voitokkain ohjastaja hän on ollut vuosina 1999, 2000 ja 2004. Maanosan kaikkien aikojen tilaston kärkeen Palone siirtyi heinäkuussa 2012 ja marraskuussa 2014 hän ohitti saksalaisen Heinz Weweringin maailman voitokkaimpana raviohjastajana.

## Lähteet
Suntinoja

**Suntinoja**, aiemmin **Lattomerenoja**, on Porissa virtaava oja, joka saa alkunsa Lattomeren viljelyalueilta ja se laskee Kokemäenjoen Raumanjuopaan Ulasoorin kaupunginosan kohdalla. Oja virtaa kaupungin länsipuolella ja sen uoma muodostaa usean kaupunginosan rajan.

Suntinoja muodostaa entisen Lattomeren suoalueen lasku-uoman. 1400-luvulla Lattomeren alue oli vielä aava merenlahti. Maan kohoamisen vuoksi alue muuttui vähitellen järveksi, ja 1700-luvulla alue oli soinen järvi. Suo kuivatettiin viljelysmaiksi Johan Kraftmanin vuonna 1748 tekemän aloitteen johdosta ja varsinainen kuivatus aloitettiin 1773. Vedet ohjattiin pääasiassa ojittamalla Tuorsniemen ja Liinaharjan kylien välistä Kokemäenjokeen ja edelleen mereen. Sata vuotta myöhemmin 1880-luvulla Lattomeren alueella oli vielä kolme pientä järveä, joiden vedet laskivat nykyistä Suntinojaa Kokemäenjokeen. Kuivatustyö oli niin hidasta, että Kraftman itse ei nähnyt työtä koskaan valmiina. Ratkaiseva kuivattaminen tapahtui vasta 1900-luvun alussa, kun valtio myönsi avustusta suon kuivattamiseen.

Suntinoja kulkee pääasiassa peltoaukeita pitkin tasaisella maaperällä ja sen pituuskaltevuus on vähäinen. Suntinoja muodostaa potentiaalisen tulvariskin, joten sen virtaus pyritään pitämään avoimena. Oja tulvi voimakkaasti vuonna 1961, jolloin Liinaharjan kaupunginosassa koettiin hyydepadon aiheuttama tulva, kun Suntinoja ei kyennyt nielemään kaikkia Lattomereltä virtaavia vesiä. Useiden talojen kellarit kärsivät vesivahingoista. Tulvavedet nousivat myös Ulasoorin kaupunginosan peltoaukeille. Vuoden 2007 Porin kaupunkitulva aiheutti myös Suntinojan kunnostustarpeen uudelleenarviointia tulvien ehkäisemiseksi.

## Lähteet
Codex Regius

**Codex Regius** (’Kuninkaallinen kirja’ tai ’Kuninkaan kirja’) on islantilainen keskiaikainen käsikirjoitus. Se on kirjoitettu muinaisnorjaksi ja sisältää 29 runoa, jotka muodostavat *[[Runo-Edda]]n* eli *Vanhemman Eddan*. *Codex Regius* on vanhin tunnettu skandinaavisten muinaistarujen kokoelma ja Islannin kansallisaarre.

Pergamentille kirjoitettu käsikirjoitus on ajoitettu noin vuoteen 1270. Johdannon ja käsikirjoituksen aineistojen järjestelyn perusteella tutkijat ovat päätelleet, että käsikirjoitus on kopio 1200-luvun lähteistä, jotka ovat sittemmin kadonneet. Piispa Brynjólfur Sveinsson sai käsikirjoituksen haltuunsa vuonna 1643, ja siitä puuttui jo tuolloin 8 sivua. Koko käsikirjoituksesta oli jäljellä ainoastaan 45 sivua, mutta osa kadonneista runoista on kuitenkin säilynyt proosamuodossa ''Völsunga''-saagassa. Sveinsson oletti virheellisesti käsikirjoituksen tekijäksi Saimundr Viisasta (Sæmundr fróði), ja nimesi kirjoituksen *Sæmundar Eddaksi*. Vuonna 1662 Sveinsson lähetti käsikirjoituksen Tanskan kuninkaalle Fredrik III:lle. *Codex Regiusta* säilytettiin Kööpenhaminan kuninkaallisessa kirjastossa vuoteen 1971, jonka jälkeen se palautettiin Islantiin.

## Lähteet

## Aiheesta muualla
Lemula

**Lemula** on kylä Suomusjärvellä Salossa Varsinais-Suomessa. Se sijaitsee noin 8 kilometriä Suomusjärveltä etelään. Lemulan lähimmät naapurikylät ovat Koorla pohjoisessa ja Arpalahti idässä.
Nifurtimoksi

**Nifurtimoksi** (C10H13SN3O5) on nitrofurantoiinijohdannaisiin kuuluva orgaaninen yhdiste. Yhdistettä käytetään lääketieteessä ja eläinlääketieteessä Chagasin taudin ja unitaudin hoitamiseen. Nifurtimoksi kuuluu WHO:n tärkeimpien lääkeaineiden listalle.

## Ominaisuudet ja käyttökohteet
Huoneenlämpötilassa nifurtimoksi on kellanoranssia kiteistä ainetta. Yhdiste on käytännöllisesti katsoen veteen liukenematonta.

Nifurtimoksi tehoaa *Trypanosoma*-suvun alkueliöihin muun muassa Chagasin tautia aiheuttavaan *T. cruzi*-alkueläimiin ja unitautia aiheuttaviin alkueläimiin *T. brucei gambiensis* ja *T. b. rhodesiensis*. Eläinlääketieteessä sitä käytetään koirien *T. cruzi*-infektion hoitoon. Lääkeaine tehoaa sekä solujen ulkopuolella verenkierrossa oleviin loisioihin että solun sisään päässeisiin alkueläimiin. Nifurtimoksin vaikutusmekanismi perustuu reaktiivisten radikaalien kuten superoksidi-, hydroperoksidi- ja hydroksyyliradikaalien muodostamiseen. Nämä radikaalit muun muassa inhiboivat alkueläinten trypanotionireduktaasin toimintaa ja vaikuttavat muihinkin solujen toimintoihin alkueläimille haitallisesti. Chagasin taudissa yhdistettä käytetään akuutin vaiheen hoitamiseen ja annostus on 8&ndash;10&nbsp;mg/kg neljän kuukauden ajan. Taudin krooniseen vaiheeseen nifurtimoksi ei tehoa. Unitaudin hoidossa lääkettä käytetään yksinään *T. b. gambiensis*-alkueläininfektiossa ja yhdessä eflornitiinin kanssa, kun taudin aiheuttaa *T. b. rhodesiensis*.

## Haittavaikutukset
Nifurtimoksin aiheuttamat haittavaikutukset ovat yleisiä ja monet potilaista joutuvat keskeyttämään hoidon niiden takia. Tyypillisimpiä haittavaikutuksia ovat ihottuma, painonlasku, huonovointisuus, ripuli, anoreksia, unettomuus, maksan toiminnan häiriöt ja vaikutukset keskushermostoon, kuten kouristuskohtaukset, polyneuropatia ja parestesia. Chagasin tautiin voidaan käyttää lääkkeenä myös bentsnidatsolia, mutta silläkin on useita vaikeita haittavaikutuksia.

## Valmistus
Nifurtimoksin synteesin ensimmäisessä vaiheessa 2-merkaptoetanoli reagoi propyleenioksidin kanssa emäksisissä olosuhteissa 2-hydroksietyyli-2-hydroksipropyylisulfidiksi, joka syklisoituu 2-metyyli-1,4-oksitiaaniksi kaliumvetysulfaatin vaikutuksesta. Seuraavassa vaiheessa tämä välituote hapetetaan sulfoniksi, joka reagoi hydratsiinin kanssa muodostaen 4-amino-3-metyylitetrahydro-1,4-oksitiaani-1,1-dioksidiksi. Tämä välituote muodostaa nifurtimoksia reagoidessaan nitrofurfuraalin kanssa.

## Lähteet

## Aiheesta muualla
*Kyoto Encyclopedia of Genes and Genomes (KEGG): Nifurtimox
Matkasekki

**Matkasekki**, **matkašekki** eli **matkashekki** on määräsummalle valmiiksi asetettu sekki. Matkasekki on tarkoitettu maksuvälineeksi matkoilla. Se oli turvallisuutensa takia suosittu maksutapa 1900-luvun loppuun saakka, mutta seuraavan vuosisadan alussa sen suosio hiipui maksukorttien kehityksen myötä. Vuonna 2011 brittimatkailijoista vielä 9 prosenttia käytti matkasekkejä, vuonna 2014 neljä prosenttia ja vuonna 2018 enää 1,5 prosenttia. Suomessa matkasekkien myynti loppui kokonaan 2010-luvun keskivaiheilla.

Matkasekki asetetaan tavallisesti jollekin tunnetulle valuutalle, kuten Yhdysvaltain dollarille. Matkasekin voi ostaa ennen matkalle lähtöä ja vaihtaa kohdemaan käteisvaluutaksi perillä hotellissa, vaihtokonttorissa tai pankissa. Joissakin maissa kuten Yhdysvalloissa matkasekit käyvät maksuvälineinä myös monissa liikkeissä.

Turvallisuuden vuoksi matkasekkien sarjanumerot kannattaa kirjoittaa muistiin. Jos sekki katoaa tai varastetaan, se korvataan.

## Lähteet
Teollinen internet

**Teollinen internet** tarkoittaa teollisuustuotannossa käytettävien laitteiden liittämistä internetiin. Aalto-yliopiston mukaan teollinen internet käsittää tieto- ja viestintäteknologian soveltamisen teollisuudessa ja yhteiskunnassa ja sisältää teemoja kuten esineiden internet ja kyberfyysiset järjestelmät.

Tähän liittyy esineiden internetiin liittyvä termi *Industrial internet of things* (IIoT).

## Katso myös
* Kenttäväylä

## Lähteet

## Aiheesta muualla
* Industrial Internet Consortium
* Teollinen internet kaivostoiminnassa
Tom Holland (täsmennyssivu)

**Tom Holland** voi tarkoittaa ainakin seuraavia henkilöitä:

* Tom Holland (s. 1943), yhdysvaltalainen elokuvaohjaaja
* Tom Holland (s. 1996), brittiläinen näyttelijä.
Sasky Ikaalisten kauppaoppilaitos

**Sasky Ikaalisten kauppaoppilaitos** on Ikaalisissa sijaitseva, vuonna 1962 perustettu kauppaoppilaitos, joka on kuulunut vuodesta 2014 lähtien Sasky-koulutuskuntayhtymään. Koulu perustettiin nimellä Pohjois-Satakunnan kauppakoulu mutta nimi vaihdettiin pian Ikaalisten kauppaoppilaitokseksi. Koulu toimi aluksi vanhassa kansakoulussa, eli ns. keltaisessa koulussa. Vuonna 1965 viereen valmistui tiilirakennus, johon koulu siirtyi, rakennusta laajennettiin vuosina 1977 ja 2001. Vuoden 2020 alusta oppilaitos siirtyi uusiin tiloihin, kun Sasky IDEA-kampuksen uudisrakennus valmistui Sasky Ikaalisten käsi- ja taideteollisuusoppilaitoksen tontille. Samaan rakennukseen siirtyi tuolloin myös Sasky Ikaalisten lukio.

Koulu kuului aiemmin Länsi-Pirkanmaan koulutuskuntayhtymään (LPKKY) mutta siirtyi Saskyn alaisuuteen LPKKY:n fuusioituessa Saskyyn.

## Koulutusalat ja tutkinnot
*Liiketoiminnan perustutkinto, merkonomi
*Tieto- ja viestintätekniikan perustutkinto, IT-tuki
*Sosiaali- ja terveysalan perustutkinto, lähihoitaja 
*TUVA, tutkintokoulutukseen valmentava koulutus

## Aiheesta muualla
*Sasky Ikaalisten kauppaoppilaitoksen kotisivut
Manuel Mendívil

**Manuel Mendívil Yocupicio** (24. elokuuta 1935 Huatabampo – 15. elokuuta 2015) oli meksikolainen kenttäratsastaja ja olympiamitalisti.

Mendívil saavutti joukkuekilpailun olympiapronssia Moskovasta 1980. Hän kilpaili myös Tokion 1964 ja Münchenin 1972 kesäolympialaisissa. Myös Pan-Amerikan kisoista mitaleja saavuttanut Mendívil oli painonnoston olympiavoittaja Soraya Jiménezin setä tai eno..

Mendívil kuoli hieman ennen 80-vuotissyntymäpäiväänsä 15. elokuuta 2015.

## Lähteet
* Manuel Mendívil Bio, Stats and Results  Olympics at Sports-Reference.com 

### Viitteet
Negroni

**Negroni** on cocktail, joka valmistetaan ginistä, makeasta vermutista ja Camparista. Se luokitellaan aperitiiviksi. Lisätään myös pala sitrushedelmää kellumaan, kuten appelsiinia

## Alkuperä ja historia
Kuten monien muidenkin klassikkodrinkkien, Negronin alkuperä on epävarma. Yleisimmän tarinan mukaan se keksittiin firenzeläisessä Caffè Casonissa vuonna 1919, kun kreivi Camillo Negroni pyysi baarimikkoa sekoittamaan hänelle vahvemman version Americanosta.

## Muunnoksia
***[[Americano]]** on Negronin edeltäjä, jossa ei ole giniä mutta juomaa on jatkettu soodavedellä.
***Boulevardier** sisältää ginin sijaan viskiä ja koristellaan kirsikalla.
***Hollantilais-Negroni** sisältää ginin sijaan geneveriä.
***Norjalainen Negroni** sisältää ginin sijaan akvaviittia.
***[[Gambina]]** on suomalainen cocktail-juoma, joka valmistetaan ginistä ja punaisesta vermutista. Juomaan on lisätty myös mm. appelsiininkuorta

## Lähteet
Americano

**Americano** on cocktail, joka valmistetaan Camparista, makeasta punaisesta vermutista ja hiilihapotetusta vedestä.

## Alkuperä ja historia
Tämä juomasekoitus juontaa juurensa 1860-luvulle, jolloin sitä tarjoiltiin Gaspare Camparin baarissa, Caffè Camparissa. Se tunnettiin alun perin nimellä Milano-Torino, koska sen raaka-aineista Campari tuli Milanosta, ja Punt e Mes -merkkinen vermutti taas Torinosta. 1900-luvun alussa juomasta tuli amerikkalaisten turistien suosima, ja se sai nykyisen nimensä.

## Katso myös
* Negroni, Americanon väkevämpi versio, jossa hiilihapotettu vesi korvataan ginillä.

## Lähteet
The Affair

**The Affair** on  yhdysvaltalainen draamasarja, joka alkoi Showtime-kanavalla 12. lokakuuta 2014. Sarjaa tuotettiin yhteensä viisi kautta, joista viimeisin esitettiin vuonna 2019. Suomessa AVA aloitti sarjan esittämisen 5. kesäkuuta 2015. Kriitikoiden kehumassa, palkitussa sarjassa pohditaan pettämisen syitä ja seurauksia.

Sarjan toinen tuotantokausi alkoi Yhdysvalloissa 4. lokakuuta 2015 ja Suomessa AVA-kanavalla 10. huhtikuuta 2016. Kolmas tuotantokausi sai ensi-iltansa Yhdysvalloissa 20. marraskuuta 2016. Neljäs tuotantokausi alkoi Yhdysvalloissa 17. kesäkuuta 2018 ja Suomessa AVA-kanavalla 18. kesäkuuta 2018. Sarjan viides ja samalla viimeinen tuotantokausi esitettiin Ava-kanavalla 4. kesäkuuta alkaen vuonna 2020, ja kauden tapahtumat sijoittuvat 20–30 vuoden päähän tulevaisuuteen.

## Juoni
Sarja sijoittuu Long Islandiin, New Yorkiin. Noah on onnellisesti naimisissa oleva neljän lapsen isä ja kirjailija, joka kamppailee toisen romaaninsa kirjoittamisen kanssa. Eräänä päivänä Montaukin lomakylässä Noah tutustuu henkilökohtaisesta tragediasta toipuvaan ja onnettomassa avioliitossa sinnittelevään Alisoniin, joka työskentelee tarjoilijana. Noah ja Alison ajautuvat intohimoiseen suhteeseen ja huomaavat, ettei mikään ole niin kuin ennen.

Suhteen tarina on kerrottu erikseen, kokonaan erillisinä muistikuvina vuorotellen Noahin ja Alisonin näkökulmasta. Seuraavilla tuotantokausilla tarinaa kerrotaan myös muun muassa Noahin ex-vaimon ja Alisonin ex-miehen näkökulmista.

## Päärooleissa

## Lähteet
Knudåge Riisager

**Knudåge Riisager** (6. maaliskuuta 1897 Kunda, Viron kuvernementti &ndash; 26. joulukuuta 1974 Kööpenhamina) oli tanskalainen säveltäjä. Hän valmistui valtiotieteen kandidaatiksi vuonna 1921 ja johti Kööpenhaminan konservatoriota vuodesta 1956 lähtien. Hän oli Tanskan merkittävimpiä modernisteja.

## Lähteet
Mäntyrinteen hautausmaa

**Mäntyrinteen hautausmaa** on hautausmaa, joka perustettiin Hämeenkyrön Turkkilaan 1970-luvun alussa vanhan, kirkon läheisyydessä olevan hautausmaan käytyä ahtaaksi. Sinne on rakennettu myös Mäntyrinteen kappeli. Hautausmaan koko on noin kolme hehtaaria.

Mäntyrinteelle on haudattu mm. laulaja-lauluntekijä Antti Hammarberg.

## Lähteet
UNU-MERIT

**UNU-MERIT** (Maastricht Economic and Social Research Institute on Innovation and Technology) on YK-yliopiston ja Maastrichtin yliopiston yhteistutkimuslaitos, joka sijaitsee Maastrichtissa, Hollannin eteläosassa. 

UNU-MERIT keskittyy tutkimaan sosiaalisia, poliittisia ja taloudellisia tekijöitä, jotka vaikuttavat teknologisten innovaatioiden syntyyn. Erityisesti tutkitaan tiedon luontia, tiedon leviämistä sekä tiedon saatavuuteen vaikuttavia tekijöitä. Tutkimuslaitoksen tohtorikoulussa työskentelee n. 100 tohtorikoulutettavaa ja sen maisteriohjelmissa opiskelee n. 100 maisteriopiskelijaa. 

UNU-MERIT toimii myös YK:n ajatushautomona etsien ratkaisuja tieteeseen, innovaatioihin ja hallintotapoihin liittyviin politiikkakysymyksiin. 

## Katso myös
* UNU-WIDER

## Aiheesta muualla

* UNU-MERIT virallinen kotisivu
Jonathan Meese

**Jonathan Meese** (23. tammikuuta 1970, Tokio, Japani) on saksalainen nykytaiteilija. Hän asuu Berliinissä ja Hampurissa. Hänen teoksensa ovat performansseja, maalauksia, veistoksia ja monista aineksista koostuvia installaatioita.

## Taiteellinen tyyli
Meesen taidetta on kuvattu sirpaleiseksi ja groteskiksi. Teosten tyyli on vimmainen ja energinen, olipa toteutustapana sitten performanssi, maalaus tai installaatio. Meese ammentaa aineksia populaarikulttuurista, politiikasta, historiasta ja mytologiasta. Friedrich Nietzschen filosofia on inspiroinut häntä.

## Varhaisvaiheet, vaikutteet ja ura
Meese syntyi brittiläis-saksalaiseen perheeseen Tokiossa. Hän muutti äitinsä ja sisarustensa kanssa Hampuriin vuonna 1973. Hän opiskeli myöhemmin Hampurin taideakatemiassa yhdessä mm. John Bockin ja Christian Jankowskin kanssa. Opiskeluaikanaan hän kiinnostui dadasta, installaatiotaiteesta ja performanssista mutta teki myös maalauksia. Hän tutustui Mike Kelleyn ja Paul McCarthyn taiteeseen, joka teki häneen suuren vaikutuksen.

Meese on pitänyt näyttelyitä 1990-luvun lopulta lähtien. 2000-luvulla hänen teoksiaan ollut esillä merkittävissä museoissa ja gallerioissa eri puolilla maailmaa.

## Lähteet

## Aiheesta muualla
*Jonathan Meesen kotisivu
*The Story of Jonathan Meese Videohaastattelu, Louisiana Channel, 2011.
*Eri mieltä – Jonathan Meese Video, Kiasma, 2015.
Työmaahuolto

**Työmaahuolto Oy** (nykyisin Kiinteistö Oy Ab Pakkalantie 30) on 1940-luvulta alkaen toiminut yritys, joka alunperin huolehti muun muassa sodan&shy;jälkeisten Lapin jälleen&shy;rakennus&shy;työmaiden ja Helsingin kesäolympialaisten muonituksesta. Yritys syntyi Lotta Svärd -järjestön lakkauttamisen jälkeen perustetun Suomen Naisten Huolto&shy;säätiön piirissä ja käytti työvoimanaan paljolti entisiä muonituslottia. Vuonna 1978 valtakunnalliseksi työpaikka&shy;ruokailu&shy;yritykseksi kasvaneen Työmaahuolto Oy:n ravintolatoiminta siirtyi osaksi pari vuotta aiemmin perustettua Fazer Cateringiä, josta sitten kehittyi nykyinen lounas&shy;ravintola&shy;ketju Amica.

## Historiaa
Vuonna 1944 Lotta Svärd -järjestön keskus&shy;johtokunta perusti Suomen Naisten Huoltosäätiön, jonka tarkoituksena oli huoltaa ja avustaa kotirintaman naisia ja lapsia ja toisaalta jatkaa rauhan&shy;sopimuksessa lakkautettavaksi määrätyn lottajärjestön työtä.

Osaksi säätiön varainkeruuta toimitusjohtaja Maja Genetz ja talousopettaja Tellervo Hakkarainen saivat ajatuksen organisaatiosta, joka ottaisi hoitaakseen sodan jälkeen perustettujen jälleenrakennus&shy;työmaiden ruokahuollon. Henkilökunnaksi palkattiin entisiä muonituslottia, ja toiminta aloitettiin yhdistysmuotoisena. Toiminta kuitenkin yhtiötettiin jo maaliskuussa 1945. Hakkaraisesta tuli Työmaahuollon toimitusjohtaja vuosiksi 1946–1973, ja hän toimi myös sen johtokunnan puheenjohtajana 32 vuotta.
Osakeyhtiön toiminta laajeni nopeasti ympäri Suomen, ja jälleenrakennus&shy;työmaiden ohella se sai muonitettavakseen kaikki Suomen suurimmat tapahtumat. Sen palveluita käyttivät myös yritykset, kuten Nokia, Neste, Rautaruukki, Posti ja Outokumpu.

Vuonna 1948 Työmaahuollosta eriytettiin Valtion väliaikainen ravitsemiskeskus, josta sitten kehittyi Valtion ravitsemiskeskus (VARK). Se keskittyi hoitamaan valtion työmaaruokaloita ja myöhemmin valtion laitosten ja virastojen ruokaloita. VARK yhtiöitettiin vuonna 1993 Kulinaari Ravintolat Oy:ksi ja myytiin sekin osaksi Fazerin lounasravintolatoimintaa.

Helsingin olympialaisissa 1952 Työmaahuolto Oy muonitti päivittäin noin 75&nbsp;000 asiakasta yhdeksässä kenttäruokalassa.

Olympialaisiin valmistui myös Työmaahuolto Oy:n perustama White Lady -ravintola Helsingin Laaksossa sijaitsevaan Naistentaloon. Yhä toiminnassa oleva White Lady oli tiettävästi ensimmäinen laaturavintola, johon naiset pääsivät ilman miesseuraa.

Seuraavina vuosikymmeninä Työmaahuollon toiminta kasvoi eri puolilla maata ja työllisti vuonna 1972 jo yli 1&nbsp;500 henkilöä, joista vain 35 oli miehiä. Tuotoillaan yritys avusti vuosittain muun muassa sotainvalidi&shy;järjestöjä ja vapaaehtoista maanpuolustus&shy;työtä tekeviä yhdistyksiä.

Vuonna 1978 tuolloin 1&nbsp;800 ihmistä työllistänyt Työmaahuolto Oy myytiin Fazerille.

## Lähteet
Litmanen 10

**Litmanen 10** on Suomen kaikkien aikojen menestyneimmän jalkapalloilijan Jari Olavi Litmasen omaelämäkerta, joka ilmestyi 10. syyskuuta 2015. Kirjan on kustantanut Tammi.

Kirjassa vuonna 2011 aktiiviuransa päättänyt Litmanen kertoo omin sanoin uransa suurimmista voitoista, pahimmista pettymyksistä ja tärkeimmistä henkilöistä urallaan muun muassa Ajaxissa ja Suomen jalkapallomaajoukkueessa. Litmanen on kirjoittanut teoksen ilman ulkopuolisen henkilön apua. Hän ilmoitti kirjoittavansa omaelämäkerran joulukuussa 2013.

Kirjan oikeudet on myyty Alankomaihin, jossa Litmanen pelasi pitkään, ja Viroon. Kirja oli ilmestymisvuonnaan Suomen myydyin tietokirja (43&nbsp;800 kpl).

## Lähteet
Bombardier CRJ 700

**Bombardier CRJ-700** on kaksimoottorinen lyhyiden ja keskipitkien matkojen matkustajasuihkukone. Konetta valmistaa kanadalainen Bombardier.
Pär Rådström

**Pär Rådström** (29. elokuuta 1925 Tukholma – 29. elokuuta 1963 Tukholma) oli ruotsalainen kirjailija ja journalisti.

Rådström aloitti toimittajana 17-vuotiaana. Hän oli mukana, kun *[[Expressen]]*-iltapäivälehti perustettiin vuonna 1944. 19-vuotiaana hänestä tuli orkesterimanageri, ja hän tuotti Ruotsin ”eliittiorkesterin” levyn. Orkesteri koottiin vuosittain *[[Estrad]]*-musiikkilehden lukijoiden parhaiksi äänestämistä muusikoista, ja orkesteri teki yhden levyn. Hän kirjoitti pakinoita iltapäivälehtiin ja radioon ja teki viihdettä radioon ja televisioon ja myös poliittista teatteria Lars Forssellin kanssa, muun muassa kabareen *Två åsnor*. Rådströmin romaaneissa keveän pinnan alle kätkeytyy elämänongelmia.

Rådström oli naimisissa journalisti ja teatterinjohtaja Anne Marie Rådströmin kanssa. Rådströmin isä oli kirjailija ja ohjaaja Karl Johan Rådström ja veli matemaatikko Hans Rådström ja poika on kirjailija Niklas Rådström.

## Teoksia
* *Greg Bengtsson och kärleken* (1953) romaani
* *Ärans portar* (1954) romaani
* *Ballong till månen* (1958) romaani
* *Sommargästerna* (1960) romaani
* *Översten* (1961) romaani
* *Mordet* (1962) romaani
* *Ro utan åror* (1961) novelleja
* *Låt leva sommarens svalan*, 1990 novelleja
* *Tiden väntar inte*

## Lähteet
Rupukkavaara

**Rupukkavaara** on vaara Kajaanin ja Sotkamon rajalla. Sen korkeus merenpinnasta on 276 metriä.

## Lähteet
Felix ja Ottilia

**Felix ja Ottilia** (*Felix și Otilia*) on neliosainen romanialainen television minisarja vuodelta 1972. Sen on ohjannut Iulian Mihu ja se perustuu George Călinescun romaaniin *Enigma Otiliei*. Sarja esitettiin Yle TV1 -kanavalla alkuvuodesta 1973.

## Juoni
Nuori Felix saapuu Bukarestiin opiskelemaan lääketiedettä ja pääsee asumaan enonsa taloon, jossa hän tutustuu toinen toistaan värikkäämpiin sukulaisiinsa. Kaikista muista poikkeaa epätodellisen kaunis Ottilia, johon Felix rakastuu saamatta vastakaikua. Ottilia nai suojelijansa, rikkaan Pascalopolin, mutta ei löydä onneaan ja tuhoaa lopulta hänetkin.

## Lähteet
Karsinnat jalkapallon Afrikan-mestaruuskilpailuihin 2017

**Karsinnat jalkapallon Afrikan-mestaruuskilpailuihin 2017** alkoivat 12. kesäkuuta 2015 ja päättyvät 6. syyskuuta 2016. Lohkojen voittajat sekä kaksi lohkossaan parhaiten pärjännyttä toiseksi sijoittunutta pääsivät Gabonissa pelattuun lopputurnaukseen. 

## Lopputurnaukseen päässeet joukkueet

## Arvonta
Karsintoihin osallistuvat joukkueet jaettiin neljään arvontakoriin rankingpisteiden perusteella. Arvonta suoritettiin 7. huhtikuuta 2015 Kairossa, Egyptissä. Vaikka Gabon isäntämaana oli jo selviytynyt turnaukseen, arvottiin se myös yhteen lohkoista. Gabonin otteluita ei huomioitu lohkon tuloksiin, vaan ne ovat ystävyysotteluita.

### Arvontakorit

**Kori 1**
* 
* 
* 
* 
* 
* 
* 
* 
* 
* 
* 
* 
* 

**Kori 2**
* 
*  (isäntämaa)
* 
* 
* 
* 
* 
* 
* 
* 
* 
* 
* 
* 

**Kori 3**
* 
* 
* 
* 
* 
* 
* 
* 
* 
* 
* 
* 
* 

**Kori 4**
* 
* 
* 
* 
* 
* 
* 
* 
* 
* 
* 
* 

## Karsintasysteemi
Joukkueet jaettiin kolmeentoista lohkoon, joista jokaisessa oli neljä joukkuetta. Lohkojen voittajat etenivät suoraan lopputurnaukseen. Kaikkien lohkojen, paitsi lohkon, johon isäntämaa Gabon oli arvottu, parhaat toiseksi sijoittuneet pääsivät myös lopputurnaukseen.

Jos kaksi joukkuetta oli tasapisteissä, ratkaistiin joukkueiden järjestys seuraavalaisella järjestyksellä:
:1. Pisteet keskinäisistä otteluista.
:2. Maaliero keskinäisissä otteluissa.
:3. Tehdyt maalit keskinäisissä otteluissa.
:4. Vierasmaalit keksinäisissä otteluissa
:5. Jos joukkueita on useita, ja sääntöjen 1.-4. soveltamisen jälkeenkin kaksi joukkuetta on tasoissa, sovelletaan näitä sääntöjä uudestaan vain näille kahdelle joukkueelle
:6. Maaliero kaikissa otteluissa
:7. Tehdyt maalit kaikissa otteluissa
:8. Tehdyt maalit vierasotteluissa
:9. Arpa

## Alkulohkot

### Lohko A

### Lohko B

### Lohko C

### Lohko D

### Lohko E

### Lohko F

### Lohko G
Tšad vetäytyi turnauksesta rahaongelmien takia. Kaikki pelatut ottelut mitätöitiin vetäytymisen jälkeen.

### Lohko H

### Lohko I
Myös Gabon oli arvottu lohkoon, mutta ottelut, joissa Gabon oli toisena osapuolena, olivat ystävyysotteluja, sillä Gabon pääsi turnaukseen isäntämaana suoraan eivätkä näin vaikuta sarjataulukkoon.

### Lohko J

### Lohko K

### Lohko L

### Lohko M

## Parhaat maalintekijät
*Tilanne 7. syyskuuta 2015*

## Lähteet
Andrei Vorontsevitš

**Andrei Konstantinovitš Vorontsevitš** (, s. 17. heinäkuuta 1987 Omsk, Venäjän SFNT, Neuvostoliitto) on venäläinen koripalloilija.

Vorontsevitš on pelannut kotimaansa PBK TsSKA Moskovassa, jossa hän on voittanut muun muassa Euroliigan mestaruuden kaudella 2007–2008 ja useita VTB United-liigan mestaruuksia.

Venäjän maajoukkueessa Vorontsevitš on pelannut muun muassa Pekingin kesäolympialaisissa 2008, missä Venäjä sijoittui yhdeksänneksi, vuoden 2010 MM-kilpailuissa, joissa se oli seitsemäs ja vuoden 2011 EM-kilpailuissa, missä maa voitti pronssia.

## Lähteet
* Andrey Vorontsevich Bio, Stats and Results  Olympics at Sports-Reference.com 
* Profiili fiba.com 
* Profiili euroleague.net 

### Viitteet

## Aiheesta muualla
Sergei Bykov

**Sergei Vladimirovitš Bykov** (, s. 26. helmikuuta 1983 Novodvinsk, Venäjän SFNT, Neuvostoliitto) on venäläinen koripalloilija.

Bykov on pelannut kotimaansa seurajoukkueissa kuten PBK TsSKA Moskovassa ja BK Lokomotiv Kubanissa. Hän voitti Eurocupin vuonna 2013.

Venäjän maajoukkueessa Bykov pelasi muun muassa Pekingin kesäolympialaisissa 2008, missä Venäjä sijoittui yhdeksänneksi, vuoden 2010 MM-kilpailuissa, joissa se oli seitsemäs, vuoden 2007 EM-kilpailuissa, missä Venäjä voitti Euroopan mestaruuden ja vuoden 2011 EM-kilpailuissa, missä maa voitti pronssia.

## Lähteet
* Sergey Bykov Bio, Stats and Results  Olympics at Sports-Reference.com 
* Profiili fiba.com 
* Profiili euroleague.net 

### Viitteet
Keisarin Morsian

**Keisarin morsian** on maustettua mustaa teetä. Se on vuonna 1985 Nordqvistin teetalossa kehitetty, morsianta etsivästä keisarista kertovan tarinan pohjalle luotu teelaatu. Teestä on myös rooibos-pohjainen kofeiiniton versio. 

Keisarin morsian on Suomen suosituin maustettu teesekoitus. Pohjana on mustaa assam- ja ceylonteetä.  Teepohja on maustettu mustaseljan ja kvittenin aromeilla sekä appelsiinikuoren ja ananaksen paloilla. Mukana on myös ohdakekukan terälehtiä.

*Kertomuksen mukaan keisari lähetti itse maustamansa teen valitulleen. Neito ihastui teehen ja myöntyi keisarin kosintaan. Neidon maku kehittyi mukaan vuosien saatossa vaativaksi, ja hän toimitutti itselleen herkkuja ympäri valtakuntaa. Tarina kertoo, että näin Kiinan logistiikkajärjestelmä kehittyi.*


## Lähteet
Sara Säkkinen (jääkiekkoilija)

**Sara Säkkinen** (s. 7. huhtikuuta 1998 Tampere) on suomalainen jääkiekkoilija, pelipaikaltaan hyökkääjä. Hän on pituudeltaan 160&nbsp;cm ja laukoo vasemmalta. 

## Pelaajaura
Säkkinen aloitti naisten SM-sarjassa pääsarjauransa Tampereen Ilveksessä kaudella 2013–2014. Hän edusti Team Kuortanetta kaudesta 2014–2015 kauteen 2017–2018 asti.

Kaudella 2017–2018 Säkkinen saavutti joukkueelleen pronssia. Kausiksi 2018–2022 Säkkinen siirtyi Yhdysvaltojen yliopistosarjoihin pelaamaan Ohion osavaltionyliopistossa. Kaudella 2022–2023 hän edusti Svenska damhockeyliganin AIK:ta toimien myös joukkueen kapteenina. Seuraavalla kaudella hän pelasi Djurgårdenissa.

Säkkinen on pelannut Suomen pääsarjassa 104 runkosarjaottelua, joissa hän on tehnyt 25 maalia ja antanut 43 maalisyöttöä. Pudotuspeleissä on antanut 17 ottelussa viisi maalisyöttöä. USA:n yliopistosarjassa hän on tehnyt pelaamissaan 119 ottelussa yhdeksän maalia ja antanut 24 maalisyöttöä. SDHL:n 47 runkosarjaottelussa hän on tehnyt neljä ja syöttänyt kuusi maalia. Pudotuspelien viidessä ottelussa hän on tehnyt yhden maalin.

Säkkinen on edustanut Suomea alle 18-vuotiaiden MM-kilpailuissa 2014, 2015 ja 2016. Hänet valittiin naisten maajoukkueeseen ensimmäisen kerran elokuussa 2015. Hän on pelannut naisten MM-kilpailuissa 2016, jolloin Suomi oli neljäs, ja 2017 Suomen saadessa pronssia. Pyeongchangin olympialaisissa 2018 hän saavutti pronssia. Kauden 2023–2024 loppuun mennessä hän on pelannut kaikkiaan 77 naisten maaottelua ja kerännyt niissä tehopisteet 3+7=10. MM-kilpailuissa hän on tehnyt 12 ottelussa yhden maalin ja antanut yhden maalisyötön. Olympialaisissa hän on pelannut kuusi ottelua ilman tehopisteitä.

## Lähteet